EkBass/fiwiki-20250220-pages-articles huggingface dataset:
Jarmo Junno

Jarmo Junno (s. 12. toukokuuta 1992) on suomalainen futsalpelaaja, joka edustaa Futsal-liigassa pelaavaa Vieska Futsalia. Pelaajaprofiililtaan Junno on laituri.http://www.uefa.com/futsalcup/season=2016/clubs/player=250086477/index.html Hän on 170 senttimetriä pitkä ja painaa 70 kilogrammaa.http://www.tervarit.fi/index.php?196 Junno debytoi Futsal-liigassa Sievi FS paidassa kaudella 2011–2012. Kaudella 2013–2014 hän saavutti Oulun Tervarien kanssa hopeaa.https://www.palloliitto.fi/uutiset/futsal/ennakko- sievi-futsal-tervarit-2 Kaudeksi 2014–2015 Junno palasi takaisin Sieviin ja oli kauden päätteeksi mukana voittamassa Sievin ensimmäistä Suomen mestaruutta. Junno on ollut mukana tärkeässä roolissa kaikissa kolmessa Sievin mestaruusjoukkueessa (2015, 2016 ja 2017). Junno siirtyi Sievistä Tornioon Palloveikkoihin kaudeksi 2019-2020 mutta palasi takaisin Sieviin jo seuraavalle kaudella. Junno kuuluu myös Suomen futsalmaajoukkueen vakiokokoonpanoon. Maajoukkuedebyytin hän teki Latviaa vastaan marraskuussa 2015. Tähän mennessä Junno on pelannut maajoukkueessa 59 ottelua ja tehnyt 22 maalia. (päivitetty 16.12.2021) Jalkapallossa keskikenttäpelaajana pelaava Junno on edustanut vuodesta 2011 alkaen Kakkosessa pelaavaa FC YPA:a. Parhaimmalla kaudellaan, kaudella 2013 hän teki 26 ottelussa yhdeksän maalia.http://nr.soccerway.com/players/jarmo-junno/188605/ == Lähteet == Luokka:Suomalaiset futsalpelaajat Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Cavoniuksen talo

right|thumb|Cavoniuksen talo Cavoniuksen talo on Helsingissä Pohjoisesplanadi 21:ssä sijaitseva kolmikerroksinen toimisto- ja liiketalo jonka alun perin suunnitteli vuonna 1819 Carl Ludvig Engel. Talon Pohjoisesplanadin puoleinen osa valmistui vuonna 1820, läntinen ja itäinen pihasiipi 1843 ja itäsiiven lisärakennus 1849. Vuonna 1882 taloon rakennettiin pohjoinen pihasiipi, suunnittelijana oli arkkitehtitoimisto Kiseleff & Heikel. Vuotta myöhemmin 1883 valmistui vielä arkkitehti Sebastian Gripenbergin suunnittelema pihasiiven lisärakennus. 1900-luvun puolella talon pihasiipiä korjattiin ja rakennettiin uusi lisärakennus sekä sisustettiin taloon perustettu elokuvateatteri vuosina 1908–1909. Nämä muutokset suunnitteli arkkitehtitoimisto Valter Jung & Emil Fabritius. Emil Fabritius suunnitteli 1930-luvulla vielä taloon ikkunajaon muutokset, julkisivun itäiset näyteikkunat ja pääportaan muutokset. Myöhemmin on muun muassa talon ullakko sisustettu ateljeetiloiksi ja perustuksia vahvistettu vuonna 1962.Finna (Helsingin kaupunginmuseo) : Cavoniuksen talo; Pohjoisesplanadi 21; Helsinki == Lähteet == Luokka:Helsingin suojellut rakennukset Luokka:Kluuvi Luokka:Suomen 1800-luvulla rakennetut rakennukset ja rakennelmat Luokka:Carl Ludvig Engelin suunnittelemat rakennukset Luokka:Helsingin liikerakennukset Luokka:Helsingin toimistorakennukset
Teemu Kaislehto

Teemu Aleksi KaislehtoYlioppilastutkintolautakunta (s. 25. toukokuuta 1994 Hämeenlinna) on suomalainen jääkiekkopuolustaja, joka pelaa III- divisioonajoukkue Malax IF:ssä. Hän esiintyi kaudella 2015–2016 Hämeenlinnan Pallokerhon SM-liigajoukkueessa 14 runkosarjaottelussa jääden niissä ilman tehopisteitä. Kaislehto lopetti kauden jälkeen ammattilaiskiekkoilun, mutta hän jatkaa edelleen pelaamista III-divisioonassa harrastusmielessä. ==Ura== Kaislehto on Hämeenlinnan Pallokerhon kasvatti. Hän oli kaudella 2009–2010 seuran C-nuorten eniten maaleja tehnyt puolustaja sekä C-nuorten SM-sarjan runkosarjassa viidellä osumallaan että SM-karsinnoissa neljällä osumallaan. Kaudella 2011–2012 Kaislehto oli HPK:n B-nuorten tehokkain puolustaja tehoilla 11+9=20. Kauden 2012–2013 päätteeksi hän voitti A-nuorten Suomenmestaruuden ja kaudella 2014–2015 Kaislehto toimi HPK:n A-nuorten kapteenina johdattaen joukkueensa SM-hopeaan. Kaudella 2013–2014 hän edusti joukkuetta myös Junior Club World Cupissa, joka päättyi hopeaan HPK:n hävittyä finaaliottelun venäläiselle Omskije Jastrebylle lukemin 2–0. Kesällä 2015 Kaislehto harjoitteli HPK:n SM-liigajoukkueen mukana ja hän teki lopulta syyskuussa 1+1-vuotisen liigasopimuksen joukkueen kanssa. Kaislehto puki ensimmäisen kerran SM-liigaotteluun kauden 2015–2016 kolmanteen otteluun 16. syyskuuta 2015 vieraissa KooKoota vastaan, mutta hän ei saanut ottelussa kuitenkaan peliaikaa. Ensimmäiset jääaikansa Kaislehto sai lopulta neljännessä liigaottelussaan 30. syyskuuta 2015 Espoo Bluesia vastaan, jolloin hän sai peliaikaa 8.28 minuuttia. Kaislehto sai kauden aikana tililleen kaikkiaan 14 SM-liigaottelua jääden niissä ilman tehopisteitä. Tammikuussa 2016 HPK lainasi hänet Mestis-joukkue TuToon kuukauden loppuun asti kestävällä try-out -sopimuksella. Kaislehto pelasi siellä kahdeksan ottelua tehden yhden syöttöpisteen, mutta hän jäi ilman jatkosopimusta ja palasi loppukaudeksi HPK:n vahvuuteen. Seura ei käyttänyt kauden jälkeen Kaislehdon sopimuksessa ollutta optiota. Kun Kaislehto ei saanut enää mahdollisuutta jatkaa HPK:n SM- liigajoukkueessa, hän päätti lopettaa ammattilaisuransa. Kaislehto muutti tyttöystävänsä kanssa Vaasaan ja päätti keskittyä opiskeluun ja työhön. Hän tapasi kauden 2016–2017 mittaan rakennustyömaalla työskennellessä entisen Mestis-kiekkoilija Markus Nässlinin, joka houkutteli Kaislehdon nykyiseen seuraansa, III-divisioonajoukkue Malax IF:ään. Kaislehdon ilmoitettiin siirtyneen joukkueeseen marraskuussa 2016. ==Muuta== Kaislehto valmistui ylioppilaaksi Hämeenlinnan lyseon lukiosta keväällä 2013. ==Tilastot== 2015–2016 TuTo Mestis 8 0 1 1 0 – – – – – HPK SM-liiga 14 0 0 0 0 – – – – – 1 kausi yhteensä SM-liiga 14 0 0 0 0 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1994 syntyneet Luokka:Elävät henkilöt
Hakolammi

Hakolammi on pieni järvi Tammelan Patamon kylässä Torronsuon eteläpuolella. Se laskee Torronsuohon pitkin Kalliopalonnotko-nimistä ojitettua suonotkelmaa, joka alaosastaan kuuluu Torronsuon kansallispuistoon. Järven korkeus merenpinnasta on 115,2 metriä, pinta-ala 2,98 hehtaaria ja rantaviivan pituus 0,89 kilometriä. Hakolampeen laskee lännestä Kailaanlammi (korkeus merenpinnasta 115,7 metriä) ja tähän luoteesta Karkonlammi (korkeus 117,4 metriä merenpinnasta). Voimassa olevassa valuma-aluejaossa nämä kolme lampea luetaan Paimionjoen vesistöön ja siellä Pajulanjoen valuma-alueeseen. Maastokartan perusteella tieto on väärä. Ehdotetun uuden valuma-aluejaon mukaan lammet kuuluvat Loimijoen valuma-alueeseen ja siellä nykyisen valuma- aluejaon mukaisessa jaotuksessa Kalliojärven valuma-alueeseen. ==Lähteet== Luokka:Tammelan järvet Luokka:Kalliojärven valuma-alue Luokka:Ehdotetut muutokset Suomen valuma-aluejakoon
Uschakoffin talo

Uschakoffin talo on Helsingissä Pohjoisesplanadi 19:ssä sijaitseva kolmikerroksinen empiretyylinen toimisto- ja liiketalo jonka rakennutti venäläinen Suomeen vuonna 1808 muuttanut kauppias Jegor Uschakoff vuosina 1815–1816 Pehr Granstedtin toimiessa suunnittelijana. Talossa oli alun perin tavaramakasiineja ja kauppapuoteja alakerrassa ja yläkerroksissa asuntoja. Talon piharakennuksessa oli vielä renkitupa, sauna, talli ja navetta. Uschakoffin talon Unioninkadun puoleisen siiven pohjoisosa valmistui hiukan myöhemmin 1827–1828. 1800-luvun kuluessa taloon tehtiin vielä ikkunajakomuutoksia sekä rakennettiin näyteikkunat vuonna 1876 arkkitehti Theodor Höijerin suunnitelman mukaan. Vuonna 1885 Uschakoffin perilliset myivät talon kirjakauppias Gustaf Wilhelm Edlundille. Edlund oli ostanut Uschakoffin talossa jo vuodesta 1848 toimineen J. C. Frenckellin kirjakaupan vuonna 1864 ja kirjakauppa toimi talossa G. W. Edlundin kirjakaupan nimellä vuodesta 1879 aina 1920-luvun alkuun. Edlund myi kuitenkin Uschakoffin talon jo vuonna 1896 Privatbankenille.Kertomuksia Helsingin kortteleista osa 38: Dromedaari - Pankit levittäytyivät Dromedaarin kortteliin sata vuotta sitten, Helsingin Sanomat 6.5.2006 1900-luvulla taloon rakennettiin Jugendsalina tunnettu Privatbankenin pankkisali sisäänkäynteineen ja portaikkoineen sekä uudet näyteikkunat vuosina 1903–1904 arkkitehti Lars Sonckin suunnitelmien mukaan. Pankkisalin sisustuksen suunnitteli Valter Jung. Lars Sonck suunnitteli myös vuonna 1915 valmistuneen Privatbankenin pankkisalin laajennuksen. Privatbankenin toiminta päättyi fuusioon vuonna 1922 pankin jouduttua taloudellisiin vaikeuksiin. Helsingin kaupunki osti Uschakoffin talon vuonna 1961. Uschakoffin talon sisäosat purettiin julkisivuja ja Jugendsalia lukuun ottamatta vuosina 1965–1968 tehdyissä muutostöissä jotka suunnitteli arkkitehti Aarno Ruusuvuori. Jugendsali muutettiin Helsingin kaupungin tiedotustilaksi vuonna 1983 ja nykyisin salissa toimii kahvila- ravintola. Uschakoffin talossa sijaitsee myös heinäkuussa 2018 avattu Market Helsinki, joka on kolmen suomalaisen brändin (R/H Studio, Papu, Frantsila) yhteismyymälä.Finna (Helsingin kaupunginmuseo) : Uschakoffin talo; Pohjoisesplanadi 19. Unioninkatu 28.; Helsinki Stadn Friidu-blogi 17.5.2014 : Lars Sonckin Jugendsali == Lähteet == == Aiheesta muualla == Luokka:Helsingin suojellut rakennukset Luokka:Kluuvi Luokka:Suomen 1800-luvulla rakennetut rakennukset ja rakennelmat
Wagnerin laki

Wagnerin laki (tai "kasvavan julkisen kulutuksen laki") tarkoittaa sitä, että julkisilla menoilla on taipumus kasvaa teollisuusmaissaPeacock & Wiseman (1961). Korkmanin (2011) mukaan Wagnerin laki viittaa siihen havaintoon, että julkisten palvelujen kysyntä ja laatuvaatimukset kasvavat tulotason kohotessa. Käsite on nimetty saksalaisen ekonomistin Adolph Wagnerin (1835-1917) mukaan, joka ensimmäisenä havaitsi ilmiön Saksassa. == Lähteet == == Aiheesta muualla == * * Luokka:Taloustieteen käsitteet Luokka:Julkinen talous
Kailaanlammi

Kailaanlammi on pieni järvi Tammelan Patamon kylässä Torronsuon eteläpuolella. Järven korkeus merenpinnasta on 115,7 metriä, pinta-ala 1,52 hehtaaria ja rantaviivan pituus 0,73 kilometriä. Kailaanlammiin laskee luoteesta pitkin ojitettua suonotkelmaa Karkonlammi (korkeus merenpinnasta 117,4 metriä). Kailaanlampi on lännessä noin 90 metrin levyisen suokannaksen välityksellä yhteydessä Hakolammiin (korkeus 115,2 metriä merenpinnasta), joka edelleen laskee pitkin ojitettua suonotkelmaa Torronsuohon. Voimassa olevassa valuma-aluejaossa nämä kolme lampea luetaan Paimionjoen vesistöön ja siellä Pajulanjoen valuma-alueeseen. Maastokartan perusteella tieto on väärä. Ehdotetun uuden valuma-aluejaon mukaan lammet kuuluvat Loimijoen valuma- alueeseen ja siellä nykyisen valuma-aluejaon mukaisessa jaotuksessa Kalliojärven valuma-alueeseen. ==Lähteet== Luokka:Tammelan järvet Luokka:Kalliojärven valuma-alue Luokka:Ehdotetut muutokset Suomen valuma- aluejakoon
John D. Hickerson

John Dewey Hickerson (26. tammikuuta 1898 Crawford, Texas – 18. tammikuuta 1989 Bethesda, Maryland) oli yhdysvaltalainen diplomaatti, joka toimi muun muassa maansa suurlähettiläänä Helsingissä 1955–1959. Hickerson suoritti bachelor-tutkinnon Texasin yliopistossa Austinissa vuonna 1920 ja aloitti sen jälkeen uransa Yhdysvaltain ulkoministeriössä. Hän toimi varakonsulina Meksikon Tampicossa 1920–1922 ja Brasilian Rio de Janeirossa 1922–1924, sitten konsulina Brasilian Parássa vuoteen 1925 ja Kanadan Ottawassa vuoteen 1927 saakka. Ulkomaankomennuksilta Hickerson palasi ulkoministeriöön Washingtoniin 1928, jossa hänet nimitettiin Länsi-Euroopan osaston apulaispäälliköksi. Vuonna 1940 Hickersonista tuli Yhdysvaltain ja Kanadan toisen maailmansodan takia perustaman yhteisen puolustuslautakunnan (Permanent Joint Board on Defense) sihteeri. Vuosina 1944–1947 hän oli Euroopan-asioiden toimiston (Office of European Affairs) varajohtaja ja edusti Yhdysvaltoja muun muassa Dumbarton Oaksin konferenssissa 1944. Vuonna 1947 hänet ylennettiin Euroopan- toimiston johtajaksi. Vuosina 1949–1953 Hickerson toimi presidentti Harry S. Trumanin nimittämänä Yhdysvaltojen kansainvälisten järjestöjen asioiden apulaissihteerinä. Tämän jälkeen Hickerson toimi kaksi vuotta National War Collegen neuvonantajana. Presidentti Dwight D. Eisenhower nimitti Hickersonin 1955 suurlähettilääksi Suomeen, jossa hän toimi marraskuuhun 1959 saakka. Hänen seuraava asemapaikkansa oli Filippiinit 1960–1961. Eläkevuosinaan Hickerson asui Washingtonissa. Hän kuoli syöpään tammikuussa 1989. == Lähteet == * NNDB Profile. * John D. Hickerson, 91; Foreign Service Officer. (Muistokirjoitus.) The New York Times 20.1.1989. * Laaja haastattelu Truman Libraryn sivustolla. == Aiheesta muualla== Luokka:Vuonna 1898 syntyneet Luokka:Vuonna 1989 kuolleet Luokka:Yhdysvaltain Suomen-suurlähettiläät Luokka:Yhdysvaltalaiset diplomaatit
Karkonlammi

Karkonlammi on pieni suorantainen järvi Tammelan Patamon kylässä Torronsuon eteläpuolella. Järven korkeus merenpinnasta on 117,4 metriä, pinta-ala 1,25 hehtaaria ja rantaviivan pituus 0,6 kilometriä. Karkonlampi laskee kaakossa pitkin ojitettua suonotkelmaa Kailaanlammiin (korkeus merenpinnasta 115,7 metriä). Tämä on edelleen lännessä noin 90 metrin levyisen suokannaksen välityksellä yhteydessä Hakolammiin (korkeus 115,2 metriä merenpinnasta), joka laskee pitkin ojitettua suonotkelmaa Torronsuohon. Voimassa olevassa valuma- aluejaossa nämä kolme lampea luetaan Paimionjoen vesistöön ja siellä Pajulanjoen valuma-alueeseen. Maastokartan perusteella tieto on väärä. Ehdotetun uuden valuma-aluejaon mukaan lammet kuuluvat Loimijoen valuma- alueeseen ja siellä nykyisen valuma-aluejaon mukaisessa jaotuksessa Kalliojärven valuma-alueeseen. ==Lähteet== Luokka:Tammelan järvet Luokka:Kalliojärven valuma-alue Luokka:Ehdotetut muutokset Suomen valuma- aluejakoon
HMCS Long Branch (K487)

HMCS Long Branch (viirinumero K487) oli Kanadan kuninkaallisen laivaston parannellun Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1942 nimellä HMS Candytuft Glasgow'sta A. & J. Inglisiltä, missä köli laskettiin 27. helmikuuta 1943. Alus laskettiin vesille 28. syyskuuta ja otettiin Kanadan laivaston palvelukseen 5. tammikuuta 1944 Clydessä Skotlannissa.Friedman, Norman s. 341 == Palvelus == Oltuaan kuukauden koulutettavana Tobermoryssä alus liittyi huhtikuussa 1944 Londonderryssä Kanadan saattajaosasto C-5:een. Se suojasi ensimmäisenä saattueenaan ONS233:a. Aluksella todettiin Atlantia ylitettäessä mekaaninen vika, jota korjattiin kuusi viikkoa St. John'sissa. Alus poistui telakalta 14. kesäkuuta palaten saattuetehtäviin. Seuraavalla länteen suuntautuneella matkallaan alus hinattiin loppumatka ja vika korjattiin St. Johns'sissa viikossa. Alus aloitti paluumatkan suojaten saattuetta HXS300, joka oli sodan suurin saattue.Macpherson, Ken & Burgess, John s. 104 Viimeisen kerran alus lähti Londonderrystä 27. tammikuuta 1945 ja saapui 11. helmikuuta Halifaxiin. Alus siirrettiin telakalle, mistä se palasi huhtikuussa. Alus liitettiin Halifaxin osastoon suojaamaan rannikon saattueita. Alus poistettiin palveluksesta 17. kesäkuuta Sorelissa ja sijoitettiin poistolistalle. Alus myytiin 1947, jolloin se nimettiin Rexton Kent II:ksi. Nimestä poistettiin myöhemmin numero. Alus upotettiin 1966 Kanadan itärannikolla. == Päälliköt == Aluksenpäällikköinä olivatMacpherson, Ken & Burgess, John s. 195: *W. J. Kingsmill 5.-21. tammikuuta 1944 *E. G. Skinner 22. tammikuuta - 2. helmikuuta 1944 *A. B. Taylor 3. helmikuuta - 14. maaliskuuta 1944 *W. J. Kingsmill 15. maaliskuuta - 16. huhtikuuta 1944 *R. J. G. Johnson 17. huhtikuuta - 7. lokakuuta 1944 *J. B. O'Brien 8. lokakuuta 1944 - 21. helmikuuta 1945 *K. B. Culley 22. helmikuuta - 14. kesäkuuta 1945 ==Lähteet== * * * * === Viitteet === Luokka:Kanadan laivaston Flower-luokan korvetit Luokka:Kanadalaiset toisen maailmansodan korvetit
Rozanne Ridgway

Rozanne Lejeanne Ridgway (s. 22. elokuuta 1935 Saint Paul, Minnesota) on yhdysvaltalainen entinen diplomaatti, joka teki 32 vuotta kestäneen uran Yhdysvaltain ulkoministeriön palveluksessa. Hän toimi suurlähettiläänä Suomessa 1977–1980 ja Saksan demokraattisessa tasavallassa 1983–1985. ==Elämä ja ura== Rozanne Ridgway suoritti valtiotieteen bachelor-tutkinnon Saint Paulin Hamline Universityssä 1957 ja pääsi ulkoasiainhallinnon palvelukseen, mikä oli naisille vielä tuolloin harvinaista. Hän aloitti Yhdysvaltain ulkoministeriön Euroopan osastolla Washingtonissa ja toimi sitten muun muassa viisumivirkailijana Sisilian Palermossa, henkilöstöpäällikkönä Manilan suurlähetystössä ja suurlähettilään varamiehenä Bahamasaarten Nassaussa.Woman In The News; Key State Department Aide: Rozanne Lejeanne Ridgway, The New York Times 18.7.1985. Viitattu 10.10.2015. 1970-luvun alussa Ridgway neuvotteli pitkään jatkuneista kalastusaluekiistoista Brasilian, Perun ja Bahamasaarten kanssa. Vuonna 1976 hänet nimitettiin kalastusasioiden alivaltiosihteeriksi. Myöhemmin hän oli neuvottelemassa Yhdysvaltojen kansalaisten omaisuuden palaluttamisesta Tšekkoslovakiasta.Rozanne L. Ridgway, National Women's Hall of Fame. Viitattu 9.10.2015. Kun Ridgway tuli Helsingin suurlähetystöön 1977 Mark Evans Austadin seuraajana, kyseessä oli ensimmäinen kerta kun nainen nimitettiin Yhdysvalloissa Euroopan maahan suurlähettilääksi. Ridgway toimi pääneuvottelijana kaikissa viidessä Ronald Reaganin ja Mihail Gorbatšovin huippukokouksessa, jotka merkitsivät kylmän sodan loppua ja ydinaseriisunnan alkua 1980-luvun lopulla. Ridgway toimi Atlantic Councilin presidenttinä 1989–1996 ja toimii nyt Baltian maiden kehittämiseksi perustetun Baltic- American Freedom Foundationin puheenjohtajana. Diplomaattiuransa jälkeen Ridgway on myös istunut muun muassa Boeingin, Emerson Electric Companyn, 3M:n ja Sara Lee Corporationin hallituksissa. == Lähteet == Luokka:Vuonna 1935 syntyneet Luokka:Elävät henkilöt Luokka:Yhdysvaltain Suomen-suurlähettiläät Luokka:Yhdysvaltalaiset diplomaatit
Palmqvistin talo

right|thumb|Palmqvistin talo. Etualalla Pohjoisesplanadin puoleinen julkisivu, kuvan vasemmassa laidassa Alvar Aallon suunnittelema notariaattirakennus Fabianinkadun puolella. Palmqvistin talo on Helsingissä Pohjoisesplanadi 23:ssa sijaitseva empiretyylinen, vuosina 1837–1838 rakennettu kolmikerroksinen toimisto- ja liiketalo. Rakennuksen suunnitteli arkkitehti Anders Fredrik Granstedt ja rakennutti räätälimestari Albin Palmqvist. Palmqvistin makasiini ja verstas olivat talon Fabianinkadun puoleisessa siivessä ja Pohjoisesplanadin puolella oli kauppoja ja asuntoja. Perimätiedon mukaan Aleksis Kivi asui ylioppilas­aikanaan yhden lukukauden Palmqvistin talossa ja vieraili Palmqvistien luona usein myöhemminkin. Hänen on myös väitetty kosineen Albin Palmqvistin tytärtä Albinaa. Palmqvistin taloa uhkasi 1950-luvulla purkaminen kun samassa korttelissa pääkonttoriaan pitänyt Pohjoismaiden Yhdyspankki suunnitteli notariaattiosastonsa rakentamista Fabianinkadun varrelle. Suunnitelma muuttui kuitenkin että lopulta pankin laajennusosaa varten purettiin vain Palmqvistin talon Fabianinkadun puolella ollut matala siipirakennus. Uusi notariaattirakennus valmistui sen paikalle vuonna 1964, ja sen suunnitteli arkkitehti Alvar Aalto. Se on vain kolmikerroksinen ja sopi siten Palmqvistin talon korkeuteen.Finna (Helsingin kaupunginmuseo) : Fabianinkatu 27–29, City-inventointi; Helsinki Kertomuksia Helsingin kortteleista osa 38: Dromedaari – Pankit levittäytyivät Dromedaarin kortteliin sata vuotta sitten. Helsingin Sanomat 6.5.2006. == Lähteet == == Aiheesta muualla == Luokka:Helsingin suojellut rakennukset Luokka:Kluuvi Luokka:Suomen 1800-luvulla rakennetut rakennukset ja rakennelmat
HMS Bugloss (K306)

HMS Bugloss (viirinumero K306) oli Britannian kuninkaallisen laivaston vuonna 1943 valmistunut parannellun Flower-luokan korvetti toisessa maailmansodassa. == Valmistus == Alus tilattiin 15. toukokuuta 1942 Sunderlandista John Crown and Sonsilta, missä köli laskettiin 24. marraskuuta 1942. Alus laskettiin vesille 21. kesäkuuta 1943 ja valmistui 8. marraskuuta.Friedman 2008, s. 341. == Palvelus == Alus lainattiin vuonna 1945 Intialle, joka liitti sen laivastoonsa nimellä RIN Assam. Alus palautettiin 1948 Britannian kuninkaalliselle laivastolle. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Burnet (K348)

HMS Burnet (viirinumero K348) oli Britannian kuninkaallisen laivaston vuonna 1943 valmistunut parannellun Flower-luokan korvetti toisessa maailmansodassa. == Valmistus == Alus tilattiin 22. heinäkuuta 1942 Paisleystä Fleming and Fergusonilta, missä köli laskettiin 2. marraskuuta 1942. Alus laskettiin vesille 31. toukokuuta 1943 ja valmistui 23. syyskuuta.Friedman, Norman s. 341 == Palvelus == Alus lainattiin 1945 Intialle, joka liitti sen laivastoonsa nimellä RIN Gondwana. Alus myytiin 1947 Thaimaalle, joka liitti sen laivastoonsa nimellä Bangpakong. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Fleming and Ferguson
HMS Charlock (K395)

HMS Charlock (viirinumero K395) oli Britannian kuninkaallisen laivaston vuonna 1944 valmistunut parannellun Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1942 Paisleystä Fleming and Fergusonilta, missä köli laskettiin 6. huhtikuuta 1943. Alus laskettiin vesille 16. marraskuuta ja valmistui 10. maaliskuuta 1944.Friedman, Norman s. 341 == Palvelus == Alus lainattiin 1945 Intialle, joka liitti sen laivastoonsa nimellä RIN Mahratta. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Fleming and Ferguson
Etiopianjänis

Etiopianjänis (Lepus starcki) on Afrikassa elävä keskikokoinen jänislaji. Se painaa aikuisena noin 2,5 kilogrammaa. Se on muistuttaa väritykseltään rusakkoa. Korvissakin on monen väristä karvaa, lähellä korvan kärkeä on musta laikku jollaista ei esiinny muilla Itä-Afrikan jänislajeilla. Etiopianjäniksiä elää rajatulla alueella Etiopian ylängöillä 2 000–4 500 metrin korkeudella, mutta laji on siellä yleinen ja siksi se on luokiteltu elinvoimaiseksi. == Lähteet == == Aiheesta muualla == *Nisäkäsnimistö: Etiopianjänis (Lepus starcki) *ITIS: Lepus starcki Luokka:Jäniseläimet
Sami Pekkala

Sami Pekkala (s. 12. syyskuuta 1995 Oulu) on suomalainen jääkiekkoilija. Hän on pelipaikaltaan vasen laitahyökkääjä. ==Ura== ===Seuraura=== Pekkala on Oulun Kärppien oma kasvatti. Hän toimi kaudella 2010–2011 seuran C-nuorten kapteenina. Pekkala sijoittui 30 maalillaan koko C-nuorten SM-sarjan maalipörssissä toiseksi edellään vain joukkuetoveri Arttu Luusuaniemi. Hän ylsi myös SM-karsinnoissa ja pudotuspeleissä Kärppien sisäisen maalipörssin voittoon, jälkimmäisissä myös jaettuun pistepörssin voittoon. Kaudella 2012–2013 Pekkala toimi Kärppien B-nuorten kapteenina. Kaudella 2013–2014 hän voitti A-nuorten SM-hopeaa. Kaudella 2014–2015 Pekkala oli pudotuspeleissä Kärppien A-nuorten paras pistemies tehoilla 3+3=6. Kaudella 2015–2016 Pekkala nousi Kärppien A-nuorten varakapteeniksi. Hän oli joukkueen paras pistemies ja jakoi Kärppien sisäisen syöttöpörssin voiton Janne Kuokkasen kanssa pistein 23+31=54. Pekkala nousi kauden aikana myös seuran SM-liigajoukkueeseen. Hän pelasi joukkueessa muutamia harjoitusotteluita ja ensimmäisen sarjaottelunsa 27. elokuuta 2015 Mestarien liigassa saksalaista Krefeld Pinguinea vastaan. Ottelu jäi Pekkalalle kauden ainoaksi CHL:ssä, jossa joukkue voitti hopeaa. SM-liigan kokoonpanoon Pekkala oli merkitty runkosarjan viimeisellä kierroksella 10. maaliskuuta 2016 Pelicansia vastaan, mutta hän ei saanut kuitenkaan peliaikaa. Hän pelasi runkosarjan aikana yhden ottelun lainalla Mestis-joukkue Kajaanin Hokissa ja syötti maalin. Koska Kärpät oli nimennyt Pekkalan ns. nuorten pelaajien listalle, hän siirtyi seuran A-nuorten kauden päätyttyä Hokkiin kesken Mestiksen pudotuspelien. Pekkala pelasi 12 playoff- ottelua ilman tehopisteitä. Joukkue voitti Mestis-hopeaa. ===Maajoukkueura=== Pekkala on pelannut kaksi poikien maaottelua. ==Muuta== Pekkalan isoveli Tomi on pelannut SM-liigassa, ja hän pelaa nykyään II-divisioonajoukkue Tornion IHC:ssä. Veljesten isä Arto Pekkala toimii Kärppien SM-liigajoukkueen huoltajana. ==Tilastot== 2015–2016 Kärpät SM-liiga 1 0 0 0 0 – – – – – Hokki Mestis 1 0 1 1 0 12 0 0 0 4 1 kausi yhteensä SM-liiga 1 0 0 0 0 – – – – – 1 kausi yhteensä Mestis 1 0 1 1 0 12 0 0 0 4 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Anssi Leino

Anssi Leino (s. 1978 Espoo) on suomalainen elokuvaaja. Hän kuvaa pitkiä elokuvia, television draamasarjoja, dokumentaarisia elokuvia sekä mainoksia ja musiikkivideoita. Leino on toiminut Suomen Elokuvaajien Yhdistyksen puheenjohtajana sekä elokuvauksen lehtorina Taideteollisen korkeakoulun Elokuvataiteen osastolla. Leino on kuvannut ensimmäisen maailmanlaajuisen levityksen Netflix-suoratoistopalvelussa saaneen suomalaisen rikosdraamasarjan Karppi (Deadwind) ja jo sitä ennen Netflixin kansainvälisesti julkaiseman suomalaisen rikossarjan Sorjonen (Bordertown). ==Valikoitu filmografia kuvaajana== * Kummeli Jackpot, 2006 * Liikkumavara, 2009 * Ikuisesti sinun, 2011 * Surnuaiavahi tütar, 2011 * Hulluna Saraan, 2012 * Ei kiitos, 2014 * Saattokeikka, 2017 * Miehiä ja poikia, 2019 * Se mieletön remppa, 2020 * Huijarit, 2023 * Hevimpi reissu, 2024 == Aiheesta muualla == * * Luokka:Suomalaiset elokuvaajat Luokka:Vuonna 1978 syntyneet Luokka:Elävät henkilöt
Merkuriuksen liikepalatsi

Merkuriuksen liikepalatsi tai Böckermannin talo on Helsingissä Pohjoisesplanadi 33:ssa sijaitseva kuusikerroksinen liike- ja toimistotalo. Talon rakennuttivat vuosina 1888–1890 kauppias A. F. Böckermann ja rakennusmestari H. W. Nordberg ja talon suunnitteli arkkitehti Selim A. Lindqvist apunaan arkkitehti Elia Heikel. Talo myytiin heti sen valmistuttua vastaperustetulle Ab Merkurius-yhtiölle 1,34 miljoonalla markalla. Talon kahdesta alimmasta kerroksesta puuttuivat kantavat seinät ja niiden tilalla olivat suuret ikkunapinnat ja punaisesta Hangon graniitista tehdyt kantavat pylväät. Kolmatta kerrosta kiersi takorautainen parveke joka myöhemmin poistettiin. Talon piharakennuksessa oli neljä huoneistoa jotka toimivat aluksi verstaina ja myöhemmin myymälöinä. Kenraalikuvernööri Fjodor Heiden ei aluksi halunnut antaa talolle rakennuslupaa, sillä epäiltiin että alimpien kerrosten rakenne ei riittäisi pitämään taloa pystyssä. Taloon asennettiin 1930-luvun puolivälissä hissi ja keskuslämmitys ja samalla huoneistokohtaiset uunit purettiin. Talossa tehtiin laaja peruskorjaus vuonna 1973 arkkitehtitoimisto Antero Pernajan ja N.-H. Sandellin toimiessa suunnittelijana. Talon pääportaikko on säilynyt alkuperäisessä asussa, ja talo on nykyisin osa kauppakeskus Kämp Galleriaa.Finna (Helsingin kaupunginmuseo) : Böckermannin talo, Oy Mercurius; Pohjoisesplanadi 33 & Mikonkatu 1; Helsinki Talossa toimi pitkään kuuluisa Strindbergin taidesalonki. Nykyisin sen tiloissa toimii tunnettu kahvila-ravintola Strindberg.Kämp palasi yli 30 vuoden jälkeen takaisin Antiloopin kortteliin Helsingin Sanomat 20.5.2006. Viitattu 24.1.2016. == Lähteet == == Aiheesta muualla == * Aktiebolaget Merkurius (Pörssitieto) Luokka:Kluuvi Luokka:Helsingin liikerakennukset Luokka:Helsingin suojellut rakennukset Luokka:Selim A. Lindqvistin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Philmont Scout Ranch

Philmont Scout Ranch on karjatila vuoristoisella Cimarronin alueella New Mexicossa, jonka omistaa Boy Scouts of America. Se on leiripaikka, johon saapuu partiolaisia kaikista Yhdysvaltain osavaltioista, ja johon muualtakin maailmasta monet matkustavat vaeltamaan vuoristossa. Matkat voivat kestää 7–12 päivää. Philmontissa on partiolaisille myös muita toimintoja. Luokka:New Mexico Luokka:Partioleirialueet Luokka:Maatilat
Novogorsk

Novogorsk () on Venäjän treenikeskus, ja se on Venäjän suurin tukikohta maajoukkueitten valmistautuessa kansainvälisiin koitoksiin. Siellä on mahdollisuudet harjoitella monia lajeja esimerkiksi rytmistä voimistelua, koripalloa, lentopalloa, käsipalloa, jousiammuntaa, miekkailua, jalkapalloa, jääkiekkoa, taitoluistelua, ohjaskelkkailua, freestylehiihtoa, curlinga, freestyle painia ja rugbya. Novogorsk sijaitsee Moskovan esikaupunkialueella Himkin kaupunginosassa, jota kauneutensa vuoksi kutsutaankin "Venäjän Sveitsiksi". Novogorskissa on myös kuntoutuskeskus, joka toimii urheilijoiden ympärillä. Novogorskissa on myös asuntolat, joissa vanhemmat urheilijat asuvat ympäri vuoden. == Aiheesta muualla == *Novogorskin olympiakylä, venäjäksi Luokka:Moskovan rakennukset ja rakennelmat Luokka:Moskovan urheilu Luokka:Venäjän urheilupaikat
Hävikki

Hävikki tarkoittaa tavaroiden todellisen määrän ja kirjanpidollisen määrän välistä erotusta. Erotus saattaa johtua esimerkiksi laskuvirheistä, pilaantumisesta tai näpistyksistä. Hävikkiä tulee myös, mikäli tiettyä raaka- ainetta ei oteta tai ei voida ottaa talteen. Päivittäisessä elämässä puhutaan eniten ruokahävikistä (food waste). Ruokahävikillä tarkoitetaan kaikkia poisheitettyä ruokaa tai raaka-aineita, joka olisi voitu syödä ennen niiden pilaantumista. Resurssien maksimaalisen tehokasta käyttöä nimitetään resurssitehokkuudeksi (resource efficiency). Hävikinhallintaan erikoistuneen Checkpoint Systems -yhtiön teettämän The Global Theft Barometerin mukaan Suomessa on tutkituista Euroopan maista suurin myymälähävikki (1,39 %). Raportissa kerrotaan myös, että suurin hävikin aiheuttaja Euroopassa on myymälävarkaus. ==Katso myös== *Kierrätys *Myymälävarkaus == Lähteet == Luokka:Talous Luokka:Kierrätys
Brute Force Lobotomy

Brute Force Lobotomy on belgialaisen death metal -yhtye Serial Butcherin toinen studioalbumi. Se julkaistiin 18. syyskuuta 2015 levymerkillä Unique Leader Records. == Kappaleet == # # # # # # # # # # == Kokoonpano == * Kurt "Monie" Termonia – laulu * Kenneth Keysers – kitara * Koen Van Goethem – bassokitara * Nico Veroeven – rummut === Tuotanto === * Scott Burns * Lander Cluyse – äänittäjä, miksaaja * Kenneth Keysers – masteroija == Arvostelut == * Angry Metal Guy: Angry Metal Guy * Slugmag: positiivinenSlugmag == Aiheesta muualla == * * == Lähteet == Luokka:Serial Butcherin albumit Luokka:Vuoden 2015 albumit
Christian Broadcasting Network

Christian Broadcasting Network (CBN) on amerikkalainen kristillistä ohjelmaa välittävä tv-yhtiö ja tuottaja. Yrityksen perusti Pat Robertson vuonna 1961 ja sen pääkonttori sijaitsee Virginia Beachissa, Virginiassa. CBN tuottaa ohjelmaa yli 70 kielellä. CBN:n tuottamaa sisältöä ovat Suomessa käyttäneet ainakin Alfa-tv, Taivas TV7, helluntailaisten Ristin Voitto ja perussuomalaisten Suomen Uutiset. CBN on 1980-luvulta asti rahoittanut muun muassa Alfa-tv:n taustayhteisön IRR-TV:n toimintaa. == Taustaa == Tv- evankelista Pat Robertson perusti CBN:n vuonna 1961. Tunnetuimpia ja pisimpään jatkuneita verkon ohjelmia on The 700 Club, ohjelmaformaatin vanhin edelleen jatkuva sarja. Tv-verkon oma uutisyksikkö, CBN News, tarjoaa uutisia The 700 Club:iin ja tuottaa uskonnollisia ajankohtaisohjelmia, kuten CBN NewsWatchia ja Christian World Newsiä. Sen lisäksi se tuottaa tunnin pituisia Robertsonin juontamia vaalinvalvojaisohjelmia presidentinvaalien aikana ABC Familyn lähettämänä, joka lähettää The 700 Clubia ja puolentunnin pituista keskusteluohjelmaa 700 Club Interactive. CBN:llä on esittää ohjelmaansa mm. CBN News Channelia myös verkkosivuillaan.David John Marley. CBN Asia operoi Operation Blessing International Relief and Development Corporationia (OBI), joka on kansainvälinen uskonnollinen lähetysprojekti. Sillä on kansainvälistä ohjelmatuotantoa, paikallisohjelmia kuten Solusi Indonesiassa ja From Heart to Heart Thaimaassa; CBN India tuottaa kolmea ohjelmaa, päivittäinen Ek Nayee Zindagi hindiksi, vuoroviikkoisin Nireekshana teluguksi ja palkintoja voittanut Samadhan bengaliksi. Sen lisäksi CBN tuottaa The 700 Clubia latinalaiselle amerikalle (Club 700 Hoy) ja brittiyleisölle suunnaattuna (The 700 Club With Paul and Fiona). == Lähteet == Luokka:Yhdysvaltalaiset televisioverkot Luokka:Kristillinen media Yhdysvalloissa Luokka:Evankelioimisliike Yhdysvalloissa Luokka:Vuonna 1960 perustetut televisiokanavat Luokka:Kristillinen televisio
Lucid Dawn

Lucid Dawn on yhdysvaltalaisen teknisen death metalin yhtyeen Arkaikin tuleva kolmas studioalbumi. Se julkaistaan 30. lokakuuta 2015 levymerkillä Unique Leader Records. == Kappaleet == # # # # # # # # # # == Kokoonpano == * Jared Christianson – laulu * Ivan Munguia – bassokitara * Alex Hernandez-Bent – rummut * Greg Paulson – kitara * Miguel Esparza – kitara \+ * Zack Ohren – äänittäjä, miksaaja, masteroija == Aiheesta muualla == * * == Lähteet == Luokka:Vuoden 2015 albumit Luokka:Arkaikin albumit
CBN

CBN voi tarkoittaa ainakin seuraavia asioita: * Christian Broadcasting Network, yhdysvaltalainen kristillistä ohjelmaa välittävä tv-yhtiö ja tuottaja * Kannabinoli, engl. cannabinol, hampussa (Cannabis sativa) esiintyvä kannabinoidi.
Klaus Eloranta

Klaus Olli Johannes Eloranta (24. marraskuuta 1924 Turku – 14. elokuuta 2015 Naantali) oli suomalainen laivanrakennusinsinööri, sotalaivasuunnittelija ja Johtamistaidon Opiston ensimmäinen rehtoriJohtamistaidon Opisto (doc). Eloranta valmistui diplomi-insinööriksi 1950. Hän oli Merivoimien palveluksessa suunnittelijana 1949–1959. STK:n koulutusosaston päällikkö hän oli vuosina 1959–1962 ja jälleen Merivoimissa yli-insinöörinä 1962–1970. Vuonna 1970 hän tuli Johtamistaidon opistoon sen ensimmäiseksi rehtoriksiKuka kukin on 1978. == Lähteet == Luokka:Suomalaiset sotilaat Luokka:Suomalaiset insinöörit Luokka:Laivansuunnittelijat Luokka:Suomen oppilaitosten rehtorit Luokka:Vuonna 1924 syntyneet Luokka:Vuonna 2015 kuolleet
Matkaaja

Matkaaja Ky oli suomalainen vuonna 1967 perustettu matkailuvaunujen ja -autojen valmistaja. Vuosina 1967–1992 se rakensi yhteensä noin 6 000 matkailuvaunua ja 1 500 matkailuautoa tuotemerkeillä Matkaaja, Resenär ja Pallas. ==Historiaa== Reijo Jokirannan toiminimi R. Jokiranta alkoi valmistaa matkailuvaunuja tuotemerkillä SF-Matkaaja vuonna 1967. Ensimmäiset niistä syntyivät perheen autotallissa Vantaan Rekolassa, seuraavat läheisessä navetassa. Jo alkuvaiheessa Jokiranta sai Karjakunnalta tilauksen kahdestatoista nakkikioskeiksi varustellusta vaunusta. Toden teolla toiminta lähti käyntiin ruotsalaisen Wixenius-vaunuyrityksen tilattua sata Matkaaja- vaunua. Vuonna 1972 valmistus siirrettiin Rekolasta Järvenpäähän, jonne valmistuivat omat tehdastilat 1975. Vuonna 1978 Matkaajan rinnalle tuotiin niukemmin varustellut Pallas-vaunut. 1970-luvun lopulla yritykseen palkattiin myös perheen ulkopuolisia osaajia, kuten kokenut vaunumyyjä Ralf Lönnfors ja muotoilija Marja-Leena Willberg. Vuonna 1984 ryhdyttiin valmistamaan vaunujen lisäksi myös matkailuautoja Volkswagen LT-, Fiat Ducato- ja Ford Transit -alustoille. Kuuden tuhannen matkailuvaunun lisäksi Matkaaja valmisti noin 1 500 matkailuautoa. Matkaaja Ky:n perustaneet Jokirannat myivät yrityksensä vuonna 1985 Rapala Oy:lle. Vuonna 1990 omistus siirtyi Starckjohann-Telko Oy:lle ja jo puolta vuotta myöhemmin edelleen Oy Lohja Caravans Ab:lle, joka siirsi tuotannon omistamaansa Kafi-tehtaaseen Teuvalle ja käytännössä lopetti Matkaajan ja muut ostamansa merkit. ==Lähteet== Luokka:Entiset suomalaiset teollisuusyritykset Luokka:Järvenpään historia Luokka:Kulkuvälineiden valmistajat Luokka:Rekola
Puhemies (täsmennyssivu)

Puhemies voi tarkoittaa ainakin seuraavia: *puhemies, parlamentin puheenjohtaja *puhemies (), jonkin ryhmän edustaja julkisuudessa *puhemies, mies, joka esittää toisen miehen puolesta kosinnan naiselle (esim. sulhasen lähin avustaja, bestman)
Jane’s All the World’s Aircraft

Jane’s All the World’s Aircraft on vuosittain julkaistava ilmailujulkaisu, jonka perusti Fred T. Jane vuonna 1909. Julkaisua julkaisee nykyisin Jane's Information Group. Lehti juhli satavuotisjuhliaan vuonna 2009, tosin sadas vuosikerta julkaistiin vasta vuonna 2013 ensimmäisen- ja toisen maailmansodan aikanaan aiheuttamien häiriöiden takia. Luokka:Kausijulkaisut
Emmanuel Más

Emmanuel Matías Más (s. 15. tammikuuta 1989 San Juan) on argentiinalainen jalkapalloilija, joka edustaa Argentiinan Primera Divisiónissa pelaavaa Club Atlético San Lorenzo de Almagroa. Vasenjalkainen Más on pelipaikaltaan vasen laitapuolustaja. Hän kuuluu myös Argentiinan jalkapallomaajoukkueeseen. == Seurajoukkueura == Más aloitti uransa San Martín de San Juanissa. Hän edusti seuraa vuodet 2008–2013. Seura pelasi kaudet 2008–2011 Primera B Nacionalissa ja nousi kaudeksi 2011–2012 Argentiinan Primera Divisióniin. Más pelasi San Martín de San Juanin paidassa yhteensä 104 ottelua tehden neljä maalia. Heinäkuussa 2013 Más siirtyi Primera Divisiónin Club Atlético San Lorenzo de Almagroon. Hän voitti Primera Divisiónin Torneo Inicialin vuonna 2013 ja Copa Libertadoresin seuraavana vuonna. Copa Libertadoresin voiton myötä Más pelasi myös vuoden 2014 seurajoukkueiden MM-kilpailuissa, joissa San Lorenzo sijoittui toiseksi.http://www.fifa.com/fifa-tournaments/players- coaches/people=382805/ == Maajoukkueura == Más debytoi Argentiinan jalkapallomaajoukkueessa syyskuussa 2014 ystävyysottelussa Boliviaa vastaan. == Saavutukset == San Lorenzo * Argentiinan Primera División: Torneo Inicial 2013 * Copa Libertadores: 2014 == Lähteet == Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Tevecamp

Tevecamp Ky oli kaustislainen vuonna 1979 perustettu matkailuautojen ja -vaunujen valmistaja. Se rakensi nelisensataa Teve-merkkistä matkailuajoneuvoa vuosina 1978–1997, kunnes yrityksen toiminta päättyi konkurssiin. ==Historiaa== Kokkolan teknillisen koulun autotekniikan lehtori Veikko Lähde kiinnostui 1970-luvun alkupuolella matkailuvaunujen rakentamisesta uudella liimaustekniikalla niin, ettei puurimoista tehtyä painavaa tukirakennetta tarvittaisi. Vuonna 1978 hän siirtyi vaunuista matkailuautoihin ja perusti yrityksen Tevecamp Ky. Ensimmäinen Teve-matkailuauto syntyi Mercedes-Benz 508 -mallin alustalle. Vuonna 1981 rakennettiin Kaustiselle tuotantohalli, jossa rakennettiin matkailuautokoreja myös muun muassa Mitsubishi Canterin,Tekniikan Maailma 14/1982 s. 102. Fiat Dailyn ja Toyota Dynan pohjalle. Liimatun korin lisäksi Veikko Lähde kehitti matkailuautoista sellaisia, ettei kaasupulloja tarvittu, vaan auton lämmitys, jääkaappi ja liesikin toimivat dieselöljyllä. Matkailuautojen lisäksi Tevecamp valmisti vaunuja erikoistarkoituksiin, kuten ruumiiden kuljetukseen, puolustusvoimien käyttöön sekä siirrettäviksi kioskeiksi. ==Lähteet== Luokka:Entiset suomalaiset teollisuusyritykset
Gerónimo Rulli

Gerónimo Rulli (s. 20. toukokuuta 1992 La Plata) on argentiinalainen jalkapallomaalivahti, joka edustaa alankomaalaisseura Ajaxia. Hän on pituudeltaan 189-senttimetrinen. == Ura == === Seurajoukkueura === Rullin kasvattajaseura on Club Estudiantes de La Plata. Hän edusti seuraa vuodet 2011–2014 pelaten 50 ottelua Argentiinan Primera Divisiónissa. Heinäkuussa 2014 Rulli siirtyi Uruguayn Primera Divisiónin Deportivo Maldonadoon, josta hän siirtyi kuitenkin vielä samassa kuussa lainalle Espanjan Primera Divisiónin Real Sociedadiin. Rulli debytoi Espanjan pääsarjassa joulukuussa 2014 Levante UD:ta vastaan. Hän pelasi kauden aikana 22 ottelua, joista kuudessa hän piti nollan. Myös kauden 2015–2016 Rulli vietti lainalla Espanjassa, ja piti pelaamistaan 36 liigaottelusta 13:ssa vastustajan maaleitta. Rulli siirtyi Englannin Valioliigan Manchester Cityyn 4,7 miljoonan euron siirtosummalla kesällä 2016. Hänet lainattiin kuitenkin saman tien jälleen Real Sociedadiin, ja hän siirtyi sinne pysyvällä siirrolla seuraavassa vuodenvaihteessa seitsemällä miljoonalla eurolla. Hän pelasi kausilla 2016−2019 Sociedadissa kaikkiaan 91 Primera Divisiónin ottelua, joista 23:ssa ei päästänyt maaliakaan. Eurooppa-liigassa hän pelasi Real Sociedadin vuosinaan kaikkiaan yhdeksän ottelua. Kaudella 2019−2020 hän pelasi lainalla Ligue 1:n Montpellier'ssä, jossa hän 25 liigapelistä kahdeksassa piti vastustajan maaleitta. Rulli siirtyi Espanjan pääsarjan Villarrealiin viidellä miljoonalla eurolla syyskuussa 2020. Hän pelasi avauskaudellaan vain kaksi liigaottelua. Eurooppa-liigassa hän pelasi 13 ottelua. Loppuottelussa Manchester Unitedia vastaan hän laukoi rangaistuspotkukilpailun 11. parissa maalin ja torjui perään David de Gean rangaistuspotkun ratkaisten mestaruuden Villarrealille. Seuraavalla kaudella hän nousi Villarrealin ykkösmaalivahdiksi. Hän pelasi 32 Primera Divisiónin ottelua, joissa päästi 28 maalia ja piti vastustajan maaleitta 14:ssä ottelussa. Mestarien liigassa hän pelasi välieriin edenneen Villarrealin kaikki 12 ottelua. === Maajoukkueura === Maaliskuussa 2015 Rulli kutsuttiin ensimmäistä kertaa Argentiinan jalkapallomaajoukkueen mukaan otteluihin El Salvadoria ja Ecuadoria vastaan. Hän ei kuitenkaan päässyt pelaamaan kummassakaan ottelussa. Rio de Janeiron olympialaisissa 2016 hän pelasi Argentiinan kaikki kolme ottelua. Ensimmäisen A-maaottelunsa hän pelasi Guatemalaa vastaan syyskuussa 2018, ja ensimmäisen MM-karsintapelinsä Ecuadoria vastaan maaliskuussa 2022. Hän kuului Argentiinan maailmanmestarijoukkueeseen 2022, muttei päässyt pelaamaan turnauksessa.. == Lähteet == Luokka:Argentiinalaiset jalkapallomaalivahdit Luokka:Jalkapallon maailmanmestarit Luokka:Vuonna 1992 syntyneet Luokka:Elävät henkilöt
Aikakauskirja

Aikakauskirja on säännöllisin väliajoin (kuukausittain tai esimerkiksi neljä kertaa vuodessa) julkaistava tieteellinen teos tietyltä alalta. Aikakauskirja sisältää ao. alan opettajien, tutkijoiden ja muiden asiantuntijoiden kirjoittamia artikkeleita, mielipiteitä, kirjallisuusarvosteluita tai tutkimusselosteita. Aikakauskirja voi olla jonkin yhdistyksen jäsenetu, sen voi ostaa irtonumerona tai sen voi tilata vuosimaksua vastaan. Aikakauskirjoja ovat muiden muassa Suomessa Kunnallistieteen yhdistyksen julkaisema Kunnallistieteellinen aikakauskirja, oikeustieteellinen aikakauskirja Defensor Legis, Taloustieteellisen Yhdistyksen julkaisema Kansantaloudellinen aikakauskirja ja Työ- ja elinkeinoministeriön julkaisema Työpoliittinen aikakauskirja. ==Lähteet== * * * * *
Täplänokkasorsa

Täplänokkasorsa (Anas poecilorhyncha) on sorsien sukuun kuuluva lintulaji. Joissakin lähteissä se on jaettu kahteen lajiin: Anas poecilorhyncha ja Anas zonorhyncha, kun taas joissakin lähteissä jälkimmäistä pidetään ensimmäisen alalajina. == Levinneisyys == Täplänokkasorsaa tavataan laajalla alueella Etelä- ja Itä-Aasiassa. Sitä esiintyy Bangladeshissa, Hongkongissa, Intiassa, Kambodžassa, Kiinassa, Laosissa, Myanmarissa, Nepalissa, Pakistanissa, Sri Lankassa, Thaimaassa ja Vietnamissa, ja sen levinneisyysalueen pinta-ala on noin 5 230 000 km². Lajin kannan arvioidaan olevan 150 000–1 100 000 yksilöä, ja se on luokiteltu elinvoimaiseksi. == Lähteet == == Aiheesta muualla == *Laji.fi: Täplänokkasorsa (Anas poecilorhyncha) *ITIS: Anas poecilorhyncha Luokka:Sorsat (suku)
Ryszard Kapuściński -palkinto

Ryszard Kapuściński -palkinto on vuonna 2010 Varsovassa perustettu Ryszard Kapuścińskin nimeä kantava kansainvälinen reportaasipalkinto. Se myönnetään vuosittain merkittävälle reportaasikirjalle. Kirjasta täytyy olla ilmestynyt puolankielinen käännös. Ensimmäisenä vuonna palkinto myönnettiin ranskalaisen journalistin Jean Hatzfeldin Ruanda-reportaasikirjalle La Stratégie des antilopes. ==Aiheesta muualla== http://www.kulturalna.warszawa.pl/kapuscinski,1,853.html?locale=en_GB Luokka: Kirjallisuuspalkinnot
Mikko Virtanen

Mikko Virtanen voi tarkoittaa seuraavia henkilöitä: *Mikko Virtanen, vuonna 1991 syntynyt suomalainen jääkiekkoilija *Mikko Virtanen, vuonna 1994 syntynyt suomalainen jääkiekkoilija *Mikko Virtanen, suomalainen näyttelijä *Mikko Virtanen, suomalainen hiihtovalmentaja
Roope Uusitalo

Roope Henrikki Uusitalo (s. 17. huhtikuuta 1968 Laitila) on suomalainen taloustieteilijä. Hän työskentelee koulutuksen taloustieteen professorina Jyväskylän yliopiston kauppakorkeakoulussa ja on toiminut Suomen talouspolitiikan arviointineuvoston puheenjohtajana vuodesta 2014 alkaen.http://www.talouspolitiikanarviointineuvosto.fi/index.php/jasenet Viitattu 10.10.2015 Uusitalo on Helsingin yliopiston taloustieteen dosentti.Helsingin yliopiston taloustieteen oppiaineen dosentit Viitattu 15.7.2016 Hän on yksi Akateemisen talousblogin vakiokirjoittajista.Akateeminen talousblogi Viitattu 31.10.2015 Valtioneuvosto nimitti 24.3.2022 Uusitalon Metsähallituksen hallituksen jäseneksi kolmivuotiselle kaudelle 1.4.2022 - 31.3.2025Metsähallitukselle uusi hallitus Viitattu 27.3.2022. ==Ura== Uusitalo on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1999 otsikolla "Essays in Economics of Education"https://www.jyu.fi/jsbe/jsbe-uutiset/jsbeuutisarkisto/roope- uusitalo-koulutuksen-taloustieteen-professuuriin Viitattu 10.10.2015 Viitattu 8.7.2016 ja on työskennellyt yliopistoissa, Palkansaajien tutkimuslaitoksen tutkimuskoordinaattorina, työmarkkinatutkimuslaitoksissa ja VATT:n tutkimusjohtajana. Uusitalo laati opetus- ja kulttuuriministeri Sanni Grahn- Laasoselle raportin opintotukijärjestelmän muuttamisesta, eli opintotuen leikkaamisesta ja opintojen muuttamiseksi opintolainaan perustuvaksi. Raportin julkaisupäivän haastattelussa Roope Uusitalo kiisti, että muutos ohjaa vähemmän varakkaita pois korkeamman asteen opinnoista.YLE 1.3.2016 TV 1 klo 21:00 A-studio Uusitalolta tilattuun raporttiin perustuvia muutoksia suomalaiseen koulutusjärjestelmään on vastustettu kiivaasti etenkin yliopisto- opiskelijoiden toimesta, perusteena muun muassa juuri taloudellisen eriarvoisuuden vaikutus nuorten koulutusvalintoihin. == Julkaisuja == * *Uusitalon julkaisut IDEASissa ==Palkinnot ja tunnustukset== * Alfred Kordelinin säätiön 50 000 euron tunnustuspalkinto yhteiskunnallisista ansioista == Lähteet == Luokka:Suomalaiset taloustieteilijät Luokka:Suomalaiset professorit Luokka:Jyväskylän yliopiston professorit Luokka:Elävät henkilöt Luokka:Vuonna 1968 syntyneet
Heksametyylidisilatsaani

Heksametyylidisilatsaani eli bis(trimetyylisilyyli)amiini (C6H19Si2N) on silatsaaneihin kuuluva orgaaninen yhdiste. Yhdistettä käytetään muun muassa reagenssina orgaanisen kemian synteeseissä ja silikonien valmistamiseen. ==Ominaisuudet== Heksametyylidisilatsaani on huoneenlämpötilassa väritöntä nestettä. Yhdiste liukenee hyvin niukasti veteen ja hydrolysoituu hitaasti veden vaikutuksesta. Se liukenee useisiin orgaanisiin liuottimiin, kuten dietyylieetteriin, asetoniin, tetrakloorieteeniin, heptaaniin, bentseeniin ja muihin hiilivetyihin. Heksametyylidisilatsaani on emäksinen yhdiste, mutta ei ole useista muista emäksistä poiketen nukleofiilinen. Heksametyylidisilatseeni muodostaa hyvin voimakkaita vetysidoksiaLutz Rösch, Peter John & Rudolf Reitmeier: Silicon Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 10.10.2015. ==Valmistus ja käyttö== Heksametyylidilatsaania valmistetaan ammoniakin ja trimetyylisilyylikloridin välisellä reaktiolla. Liuottimena reaktiossa voidaan käyttää heksametyylidisilatsaania tai heksaania, isododekaania tai tolueenia. :2 (CH3)3SiCl + 3 NH3 → [(CH3)3Si]2NH + 2 NH4Cl Heksametyylidisilatsaania voidaan käyttää heikohkona ei-nukleofiilisenä emäksenä orgaanisissa synteeseissä, ja siitä voidaan valmistaa voimakkaammin emäksisiä suoloja esimerkiksi litium-, natrium- tai kaliumbis(trimetyylisilyyli)amidia. Tyypillinen käyttökohde on myös silylointireaktio alkoholien, amiinien ja tiolien kanssa, jolloin näihin ryhmiin liittyy suojaryhmäksi trimetyylisilyyliryhmä. Karbonyyliyhdisteiden kanssa heksametyylidisilatsaani muodostaa silyylienolieettereitä. Ainetta käytetään myös voimakkaampien silylointireagenssien kuten bis(trimetyylisilyyli)urean valmistukseen. Happokloridien kanssa muodostaen primäärisiä amideja ja titaanitetrakloridin läsnä ollessa ketonien tai aldehydien kanssa pelkistävällä aminoinnilla primäärisiksi amiineiksi.Peter G. Pape: Silylating Agents, Kirk-Othmer Encyclopedia of Chemical Technology, John Wiley & Sons, New York, 2006. Viitattu 10.10.2015 Muita käyttökohteita ovat kaasukromatografiassa heikosti haihtuvista alkoholeista helpommin haihtuvien johdannaisten muodostaminen, silikonien valmistus, täyteaineena silikoneissa, valokuvauksessa parantamaan novolakan adheesiota.Matthew Butts, James Cella, Christina Darkangelo Wood, Gregory Gillette, Rachid Kerboua, John Leman, Larry Lewis, Slawomir Rubinsztajn, Florian Schattenmann, Judith Stein, Denyce Wicht, Suresh Rajaraman & Jeffrey Wengrovius :Silicones, Kirk-Othmer Encyclopedia of Chemical Technology, John Wiley & Sons, New York, 2002. Viitattu 10.10.2015 ==Lähteet== Luokka:Amiinit Luokka:Piiyhdisteet